gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7645, del 28-10-2015 (2015/8410)

Notificació de la sentència dictada en el procediment ordinari número 1383/2011.
--------------------------------------------------------------------------------

### Dades del document

Número de DOGV
:   7645

Data del DOGV
:   28-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8410


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1383/2011. [2015/8410]  
Demandant: Generali Assegurances, SA.  
Procurador: Ramón Alberto Soria Torres.  
Demandat: Álvaro Atehortua Redón.  
Procurador/a: -  
Eva María Mateu Peidró, secretària d'aquest Jutjat de Primera Instància número 2 de Castelló de la Plana, faig saber que, en aquest procediment s'ha dictat sentència, en data 29 de maig de 2015, l'encapçalament i la part dispositiva de la qual, literalment, són com segueix:  
  
«Sentència número 000083/2015  
Castelló de la Plana, 29 de maig de 2015  
Diana Moreno Martín, magistrada jutgessa del Jutjat de Primera Instància número 2 de Castelló de la Plana i partit, en les presents actuacions de judici ordinari, seguides en aquest Jutjat amb el número 1383/2011, en què ha sigut part demandant l'entitat asseguradora Generali Assegurances, SA, abans Banc Vitalici d'Espanya, representada pel procurador el senyor Soria Torres i assistit per la lletrada la senyora Carrillo Soto, i, part demandada, Álvaro Atehortua Redón, en situació de rebel·lia processal, atesos els següents:  
[...]  
Dispositiva  
Estime la demanda formulada per la companyia asseguradora Generali Assegurances, SA, abans Banc Vitalici d'Espanya, contra Álvaro Atehortua Redón, i, en conseqüència, condemne el demandat a pagar a l'asseguradora demandant la quantitat de 8.562,90 euros, més els interessos legals des de la interposició de la demanda, fins a la data de la sentència, i a partir de la sentència els interessos de l'article 576 de la Llei d'Enjudiciament Civil, amb expressa imposició de costes.  
  
Notifiqueu-la a les parts i feu-los saber que, en contra, hi podran interposar davant d'aquest jutjat, amb la consignació prèvia del dipòsit previst legalment, un recurs d'apel·lació en ambdós efectes, dins dels 20 dies següents a la notificació, perquè el resolga l'Audiència Provincial de Castelló de la Plana.  
Aquesta és la meua sentència, que pronuncie, mane i firme».  
  
I perquè conste i servisca d'edicte per a la notificació de la sentència als demandats, Álvaro Atehortua Redón, expedisc aquest edicte.  
  
Castelló de la Plana, 11 de setembre de 2015.- La secretària judicial: Eva María Mateu Peidró.
Diari Oficial de la Generalitat Valenciana


Sumari del DOGV 7642, del 23-10-2015 (2015/8344)

Notificació de la sentència dictada en el procediment de divorci contenciós número 1135/2014.
---------------------------------------------------------------------------------------------

### Dades del document

Número de DOGV
:   7642

Data del DOGV
:   23-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8344


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1135/2014. [2015/8344]  
Mitjançant aquest edicte faig saber que en les actuacions de divorci contenciós 001135/2014, seguides a instàncies de Yuneisys Nieto Frometa contra Francisco Javier Llinares Belda, en situació de rebel·lia, en les quals, amb data 6 d'octubre de 2015, s'ha dictat sentència la part dispositiva de la qual diu així:  
  
«Que estime la demanda interposada per Yuneisys Nieto Frometa contra Francisco Javier Llinares Belda, i declare el divorci i la dissolució del matrimoni format per ambdós, amb tots els efectes que en són inherents.  
No pertoca fer pronunciament exprés sobre la imposició de costes.»  
  
  
I perquè valga de notificació de forma deguda al demandat, Francisco Javier Llinares Belda, en situació de rebel·lia i parador ignorat, expedisc i firme aquest edicte.  
  
València, 8 d'octubre de 2015.- La secretària judicial: Alicia Ordeig Rabadán.
Diari Oficial de la Generalitat Valenciana


Sumari del DOGV 7451, del 27-01-2015 (2015/539)

Imformació pública de la dissolució de la cooperativa.
------------------------------------------------------

### Dades del document

Número de DOGV
:   7451

Data del DOGV
:   27-01-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/539


Organisme emissor
:   la Telleta, COOP V.

Tipus de document
:   Anunci

Imformació pública de la dissolució de la cooperativa. [2015/539]  
L'Assemblea General de la cooperativa, vàlidament celebrada el dia 22 de gener de 2015, va acordar per unanimitat la dissolució de la cooperativa i el nomenament de tres liquidadors.   
Cosa que es fa pública en compliment de l'article 81.3 de la Llei 8/2003, de 24 de març, de Cooperatives de la Comunitat Valenciana.  
  
Cabanes, 23 de gener de 2015.- La presidenta: Eva Casanova Forés.
Diari Oficial de la Generalitat Valenciana


Sumari del DOGV 7667, del 27-11-2015 (2015/9495)

Formalització del contracte número CNMY15/CA00D/24. Servici de treballs de camp i processament de dades d'una enquesta sobre coneixement i ús del valencià 2015.
----------------------------------------------------------------------------------------------------------------------------------------------------------------

### Dades del document

Número de DOGV
:   7667

Data del DOGV
:   27-11-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/9495


Data del document
:   12-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * adjudicació de contracte administratiu
    * contracte de serveis

Formalització del contracte número CNMY15/CA00D/24. Servici de treballs de camp i processament de dades d'una enquesta sobre coneixement i ús del valencià 2015. [2015/9495]  
1. Entitat adjudicadora  
a) Organisme: Conselleria d'Educació, Investigació, Cultura i Esport.  
b) Dependència que tramita l'expedient: Servici de Contractació.  
c) Número de l'expedient: CNMY15/CA00D/24.  
  
2. Objecte del contracte  
a) Tipus de contracte: contracte serveis.  
b) Descripció de l'objecte: servei de treballs de camp i processament de dades d'una enquesta sobre coneixement i ús del valencià 2015.  
c) Lots: no.  
d) Publicació: Diari Oficial de la Comunitat Valenciana número 7607, de 3 de setembre de 2015.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: diversos criteris.  
c) Forma: obert.  
  
4. Pressupost de licitació: 74.380,17 euros.  
  
5. Formalització  
a) Data: 6 de novembre de 2015.  
b) Contractista/es: Sigma Dos - Imagina T Europa, SL.  
c) Nacionalitat: espanyola.  
d) Import de l'adjudicació: 52.065,90 euros, IVA exclòs.  
  
València, 12 de novembre de 2015. El conseller d'Educació, Investigació, Cultura i Esport, p. d. (R 26.03.2013, DOCV 6993), el sotssecretari: Josep Joan Vidal Borrás.
Diari Oficial de la Generalitat Valenciana


Sumari del DOGV 7445, del 19-01-2015 (2015/233)

Subhasta de bé immoble a Benicarló.
-----------------------------------

### Dades del document

Número de DOGV
:   7445

Data del DOGV
:   19-01-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/233


Organisme emissor
:   Notaria de María del Mar Gianni Masiá

Tipus de document
:   Subhasta

Subhasta de bé immoble a Benicarló. [2015/233]  
Jo, Maria del Mar Gianni Masià, notària del Col·legi de València, amb residència a Benicarló, districte de Vinaròs, i amb despatx professional siti en el carrer de Pius XII, número 9, segon pis, de Benicarló, faig saber:  
Que el dia 25 de febrer de 2015, a les 11.30 hores, en el meu despatx, tindrà lloc, a l'empara del que disposa la Llei 1/2013, de 14 de maig, una única subhasta en el procediment de venda extrajudicial d'execució hipotecària, instat davant meu amb el número provisional u d'actes d'execució extrajudicial, de data 13 de març de 2014, de la finca:   
Urbana. Finca número dos. Està constituïda pel magatzem situat en la planta baixa de l'edifici situat en esta ciutat de Benicarló, carrer de l'Alqueria del Poaig, número nou. Ocupa una extensió superficial útil de cent cinquanta-sis metres i noranta decímetres quadrats, el magatzem, i cent setanta-cinc metres i huitanta decímetres quadrats, l'entresolat que hi ha en el mencionat magatzem. Té l'accés directament des del carrer on està situat. Llindes, prenent com a front la seua fatxada: davant, amb el carrer on està situat, portal, vestíbul i escala d'accés a les vivendes i rampa d'accés al soterrani de l'immoble; entrant per la dreta, amb Modesto Barea; per l'esquerra, amb la parcel·la número 10 de la unitat d'actuació UA3-bis; i pel fons o part de darrere, amb YHS 6721, SL. Inscrita en el Registre de la Propietat de Benicarló en el tom 1608, llibre 439, foli 28, finca número 30060. Referència cadastral: 1059243HW3754K1512CY.  
Servix de tipus el pactat en l'escriptura de constitució de la hipoteca, que va ser de dos-cents noranta-dos mil tres-cents seixanta-cinc euros (292.365,00 €). Els postors hauran de consignar prèviament en la notaria el 30 per cent del tipus corresponent, per a prendre part en la subhasta. La documentació i el certificat del Registre a què fa referència l'article 236.a i b del Reglament Hipotecari poden consultar-se en l'indicat local de la notaria. S'entén que tot licitador accepta com a suficient la titulació. Les càrregues, els gravàmens i els assentaments anteriors a la hipoteca que s'executa continuaran subsistents.  
  
Benicarló, 14 de gener de 2015.- La notària: Maria del Mar Gianni Masià.
Diari Oficial de la Generalitat Valenciana


Sumari del DOGV 7524, del 13-05-2015 (2015/4369)

CORRECCIÓ d'errades de la Resolució de 5 de maig de 2015, de la Direcció General de Seguretat i Protecció Ciutadana, per la qual es publiquen la llistes d'aspirants declarats aptes i no aptes, una vegada efectuada la prova de renovació de l'acreditació del personal del Servici Específic d'Admissió feta el 21 d'abril de 2015.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7524

Data del DOGV
:   13-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4369


Data del document
:   13-05-2015

Organisme emissor
:   Conselleria de Governació i Justícia

Tipus de document
:   Correcció d'errades

Correcció d'errades

 Descriptors 

:   * Conselleria de Governació i Justícia
    * examen

CORRECCIÓ d'errades de la Resolució de 5 de maig de 2015, de la Direcció General de Seguretat i Protecció Ciutadana, per la qual es publiquen la llistes d'aspirants declarats aptes i no aptes, una vegada efectuada la prova de renovació de l'acreditació del personal del Servici Específic d'Admissió feta el 21 d'abril de 2015. [2015/4369]  
S'ha observat una errada en la publicació de la resolució esmentada (DOCV 7523, de 12.05.2015), per la qual cosa cal fer la correcció següent.  
  
A l'annex II, llista de no aptes, on diu «CASTELLÓ DE LA PLANA», ha de dir «VALÈNCIA».
Diari Oficial de la Generalitat Valenciana


Sumari del DOGV 7646, del 29-10-2015 (2015/8457)

Notificació de la sentència dictada en el judici verbal número 1138/2014.
-------------------------------------------------------------------------

### Dades del document

Número de DOGV
:   7646

Data del DOGV
:   29-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8457


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el judici verbal número 1138/2014. [2015/8457]  
Demandant: EMIVASA.  
Procuradora: M.ª Gloria Benlloch Soriano.  
Demandat: Mohammed Bello.  
  
Vicente Sorní Pérez, secretari judicial del Jutjat de Primera Instància número 20 de València, mitjançant aquest edicte faig saber que en aquest jutjat se segueix judici verbal amb el número 1138/2014, a instàncies d'EMIVASA, presentat per la procuradora M.ª Gloria Benlloch Soriano, contra Mohammed Bello, en el qual s'ha disposat en el dia d'avui notificar la sentència dictada en aquestes actuacions al demandat que es troba en parador desconegut, Mohammed Bello, l'encapçalament i la part dispositiva de la qual, literalment, diuen com segueix:  
  
«Sentència número 102/2015  
València, 8 de maig de 2015  
Vistes per mi, M.ª Ángeles Vaquero Pérez, jutgessa substituta del Jutjat de Primera Instància número 20 de València, les presents actuacions de judici verbal número 1138/2014, seguides a instàncies d'EMIVASA (Empresa Mixta Valenciana de Aguas), representada per la procuradora Gloria Benlloch Soriano i sota la direcció lletrada de Javier Valero, contra Mohammed Bello, en rebel·lia en aquest procediment, en l'exercici d'acció de reclamació d'una quantitat de 1.116,24 euros, en concepte de subministrament d'aigua no satisfet.  
Dispositiva  
Que estime íntegrament la demanda formulada per la procuradora dels tribunals Gloria Benlloch Soriano, en nom i representació d'Empresa Mixta Valenciana de Aguas, SA (EMIVASA), contra Mohammed Bello, en rebel·lia en aquesta causa, i declare resolt el contracte de subministrament d'aigua i d'instal·lació i reparació de comptador subscrit per l'entitat actora i Concepción del Alcázar Osuna, en el qual la va substituir el demandat Mohammed Bello, i relatiu a l'immoble situat al carrer de Conchita Piquer, número 6, escala A, 5a, de València, i s'han d'adoptar les mesures necessàries per al cessament efectiu del subministrament, i, així mateix, condemne el demandat a abonar a l'entitat actora la quantitat de 1.116,24 euros i els interessos des de la data de la interposició de la demanda, més les costes del present procediment.  
  
Aquesta és la meua sentència, que pronuncie, mane i firme.»  
  
I perquè valga d'edicte de notificació de la sentència al demandat, en parador desconegut, estenc aquest edicte, el qual es fixarà al tauler d'anuncis d'aquest jutjat i es publicarà en el Diari Oficial de la Comunitat Valenciana.  
  
València, 12 de juny de 2015.- El secretari judicial: Vicente Sorní Pérez.
Diari Oficial de la Generalitat Valenciana


Sumari del DOGV 7619, del 21-09-2015 (2015/7598)

Informació publica de la modificació puntual del pla general d'ordenació urbana-1982 per a l'adaptació de la regulació del règim de fora d'ordenació.
-----------------------------------------------------------------------------------------------------------------------------------------------------

### Dades del document

Número de DOGV
:   7619

Data del DOGV
:   21-09-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/7598


Data del document
:   15-09-2015

Organisme emissor
:   Ajuntament de Benissa

Tipus de document
:   Anunci

Descriptors 

:   * Benissa
    * pla d'urbanisme
    * administració local

Informació publica de la modificació puntual del pla general d'ordenació urbana-1982 per a l'adaptació de la regulació del règim de fora d'ordenació. [2015/7598]  
El Ple de l'ajuntament, en sessió celebrada el 9 de setembre de 2015, va acordar sotmetre a informació pública la modificació puntual del pla general d'ordenació urbana de Benissa (PGOU-1982), relativa a l'adaptació de la regulació del règim de fora d'ordenació.  
  
Durant el termini de 45 dies, a comptar de la publicació d'este anunci en el Diari Oficial de la Comunitat Valenciana, es podrà consultar l'esmentada modificació en les dependències del Departament d'Urbanisme, en la pàgina oficial de l'Ajuntament de Benissa i en la seu electrònica i presentar, en el mateix termini, les al·legacions i els suggeriments que s'estimen convenients.  
  
Benissa, 15 de setembre de 2015.- El regidor delegat d'Urbanisme i Medi Ambient: Arturo Poquet Ribes.
Diari Oficial de la Generalitat Valenciana


Sumari del DOGV 7538, del 02-06-2015 (2015/4855)

Notificació de la sentència dictada en el procediment ordinari número 158/2013.
-------------------------------------------------------------------------------

### Dades del document

Número de DOGV
:   7538

Data del DOGV
:   02-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4855


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el procediment ordinari número 158/2013. [2015/4855]  
Yolanda Giménez Ponce, secretària del Jutjat de Primera Instància número 14 de València, mitjançant este edicte faig saber que en este jutjat es tramiten actuacions de procediment ordinari 000158/2013, promogudes per Tours Service, SRL, representat per la procuradora M. del Carme Navarro Ballester, contra Team Machado, SL, sobre reclamació d'una quantitat, en les actuacions del qual ha recaigut sentència, en data 30 d'octubre de 2014, la part dispositiva de la qual, literalment, és la següent:  
  
«Dispositiva  
Estime la demanda formulada per la procuradora dels tribunals M. del Carme Navarro Ballester, en nom i representació de Tours Service, SRL, contra l'entitat Team Machado, SL, i condemne la citada demandada que pague a l'actora la suma de quinze mil euros (15.000 €), més els interessos previstos en el fonament de dret tercer d'esta sentència. I amb la imposició de costes processals a la demandada.  
Mode d'impugnació: mitjançant un recurs d'apel'lació davant de l'Audiència Provincial de València (art. 455 LECn).  
El recurs s'interposarà per mitjà d'un escrit presentat en este jutjat en el termini de 20 dies, en el qual ha d'exposar les al'legacions en què es base la impugnació, a més d'esmentar la resolució contra la qual s'apel'la i les decisions que s'impugnen (art 458 de la Llei 37/2011, de 10 d'octubre, de Mesures d'Agilització Processal) i amb l'acreditació prèvia d'haver consignat 50 euros en el compte de depòsits i consignació del Jutjat -s'han d'indicar en concepte de ?recurs- seguit del codi ?02 apel'lació?- i s'indicaran estos conceptes després dels 16 dígits del compte d'expedient (separats per un espai), en el cas de realitzar-se per mitjà de transferència bancària. S'han de realitzar tants ingressos diferenciats com resolucions que siguen objecte de recurs (DA 15a, LO 1/2009, 3 de novembre).  
Esta és la meua sentència, que pronuncie, mane i firme».  
  
I perquè valga de notificació de sentència en forma legal al demandat, Team Machado, SL, en parador desconegut, i per a la seua publicació al tauler d'anuncis d'este jutjat i en el Diari Oficial de la Comunitat Valenciana, expedisc el present edicte.  
  
València, 23 de març de 2015.- La secretària judicial: Yolanda Giménez Ponce.
Diari Oficial de la Generalitat Valenciana


Sumari del DOGV 7511, del 23-04-2015 (2015/3497)

Formalització del contracte número IV-MY001/2015. Servici d'assistència tècnica dels sistemes informàtics i xarxa de dades dels centres de l'IVAS, per un període de dotze mensualitats, per procediment obert, tramitació ordinària.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7511

Data del DOGV
:   23-04-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/3497


Data del document
:   02-04-2015

Organisme emissor
:   Institut Valencià d'Acció Social

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número IV-MY001/2015. Servici d'assistència tècnica dels sistemes informàtics i xarxa de dades dels centres de l'IVAS, per un període de dotze mensualitats, per procediment obert, tramitació ordinària. [2015/3497]  
1. Entitat adjudicadora  
a) Organisme: Institut Valencià d'Acció Social (IVAS).  
b) Dependència que tramita l'expedient: Àrea de Contractacions.  
c) Número d'expedient: IV-MY001/2015.  
d) Adreça d'internet del perfil del contractant: http://www.contratacion.gva.es  
  
2. Objecte del contracte  
a) Tipus: servicis.  
b) Descripció de l'objecte: servici d'assistència tècnica dels sistemes informàtics i xarxa de dades dels centres de l'IVAS.  
c) Lot (si és el cas): no.   
d) CPV: 72500000-0  
e) Butlletí o diari oficial i data de publicació de l'anunci de licitació: Diari Oficial de la Comunitat Valenciana número 7453, de data 29 de gener de 2015.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris d'adjudicació.  
  
4. Valor estimat del contracte  
117.189,84 euros (IVA exclòs).  
  
5. Pressupost base de licitació  
Import net: (IVA exclòs) 58.594,92 euros.  
Import total: (IVA inclòs) 70.899,85 euros.  
  
6. Formalització  
a) Data d'adjudicació: 24 de març de 2015.  
b) Data de formalització del contracte: 31 de març de 2015.  
c) Contractista: Alfatec Sistemas, SL.  
d) Import o cànon d'adjudicació.  
Import net: 41.000,00 euros (IVA exclòs).   
Import total: 49.610,00 euros (IVA inclòs).  
e) Avantatges de l'oferta adjudicatària: proposició més avantatjosa d'acord amb la ponderació dels criteris d'adjudicació establida en el plec.   
  
València, 2 d'abril de 2015. - El director general de l'Institut Valencià d'Acció Social: David Salvador Monfort.
Diari Oficial de la Generalitat Valenciana


Sumari del DOGV 7458, del 04-02-2015 (2015/806)

Notificació per compareixença del pagament de les ajudes agroambientals corresponent a l'anualitat 2012. Expedient número 2012PAK460002737.
-------------------------------------------------------------------------------------------------------------------------------------------

### Dades del document

Número de DOGV
:   7458

Data del DOGV
:   04-02-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/806


Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Anunci

Notificació per compareixença del pagament de les ajudes agroambientals corresponent a l'anualitat 2012. Expedient número 2012PAK460002737.  
  
 [2015/806]  
En virtut del que establix l'article 59 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha intentat la notificació a l'interessat o als seus representants, per dos vegades, sense que esta s'haja pogut realitzar per causes no imputables a esta Administració, es publica el present anunci pel qual se cita els interessats o els representants que s'indiquen en l'annex I per a ser notificats per compareixença en el pagament de les ajudes agroambientals corresponent a l'anualitat 2012.  
  
L'interessat o el seu representant hauran de comparéixer en el termini d'un mes a partir de l'endemà de la publicació d'este anunci en horari de 09.00 a 14.00 hores, a la Conselleria de Presidència i Agricultura, Pesca, Alimentació i Aigua, situada al carrer de Castán Tobeñas, 77, edifici B3 a València.  
Si transcorregut el dit termini no s'haguera comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
  
València, 27 de gener de 2015.- La cap del Servici de Pagaments Directes i Sol·licitud Única: Noelia Garrigós Pérez.  
  
  
  
ANNEX I  
  
Expedient: 2012PAK460002737  
Nom: Explotaciones Agrícolas Elodan, SL  
Població: Alacant